SEBUAH SIRI NETFLIX
Awak pernah buat kerja pembinaan?
Tak. Saya cuma buat kerja biasa di rumah, macam tolong mak saya.
Jangan risau. Ini kerja biasa saja. Awak pun nampak tegap.
Terima kasih.
Masuklah, jawab beberapa soalan,
tapi ia bukanlah macam temu duga kerja.
Itu bau apa?
Entahlah, mungkin ada bangkai rakun di ruang sempit di bawah.
- Nah. - Ini apa?
Awak ingat ini…
Ia RC Cola. Apa kena dengan awak?
Maaf.
- Terima kasih. - Ya.
Awak nak kerja sepenuh masa?
Atau separuh masa?
Saya tak kisah. Awak suruh, saya buat saja.
Kerja apa awak nak buat?
PDM singkatan untuk mengecat, mereka dan menyenggara,
jadi, kami buat semua jenis kerja.
Awak selalu ke bar itu?
Saya tak pernah nampak awak sebelum itu.
Mari.
Saya nak tunjukkan sesuatu.
Awak orang Katolik?
Ini saja simpul pengakap yang saya masih ingat.
Simpul turnikuet.
Ia ketat, bukan?
Tangan awak akan jadi biru kalau saya biarkan saja.
Hei, pandang sini.
Saya nak tunjuk sesuatu.
Sudahlah.
Jangan lawan.
Awak tentu tak nak buat saya marah.
Percayalah.
Ya Tuhan. Tolonglah!
Tuhan tak boleh tolong awak.
Saya tuhan.
Pihak berkuasa penjara di Illinois akan menjatuhkan hukuman
kepada salah seorang pembunuh bersiri terkejam di Amerika.
Rabu lepas, hakim memberi keizinan
untuk hukuman John Wayne Gacy dijalankan.
Dia akan diberi suntikan maut pada 10 Mei,
bermakna pembunuh ini ada dua bulan untuk hidup
selepas perbicaraan yang berlarutan hingga lebih 14 tahun.
Berita lanjut bersama Frank Currier.
Waktu itu 1978.
Dunia terkejut melihat imej menggerunkan
memaparkan beg mayat yang dibawa keluar dari rumah John Wayne Gacy
dekat Chicago.
Gacy kemudiannya dituduh membunuh
33 pemuda dan dihukum mati…
Syukurlah. Akhirnya, dia akan mati.
Kalau dah buat macam itu, memang patut mati pun.
Dia pasti akan masuk neraka.
Dia pembunuh paling kejam.
Dia bukan yang paling kejam.
Ada yang lagi kejam?
Jiran saya.
Awak pernah hidu bau mayat?
- Tidak. - Saya pernah.
Jeff masak mayat di rumah sebelah.
Baunya sampai ke rumah saya melalui saluran udara.
Sampai sekarang saya boleh hidu.
Bau itu.
Apa ini?
Maaf. Kawan saya duduk di situ.
Mamat sial sewel.
Bertenang.
Jangan biar dia senyum lagi.
Awak pelik gila!
Lima puluh dolar untuk autograf? Jangan harap.
Tolonglah. Agak-agaknya berapa nilainya?
Seratus dolar.
Pengumpul tentu mahukannya. Saya boleh bagi diskaun.
Hei. Saya sertakan gambar lucah yang peminat wanita saya bagi.
Saya tak perlukannya.
Gambar lucah?
Kemaluan terdedah, semua ada.
Okey, JD.
Mengarut betullah!
Maaf.
Jangan cemburu kerana saya dapat keluar hari ini.
Kenapa dia dapat masa bersendirian di taman?
Tak guna!
Saya benci kebiadaban awak, Dahmer.
- Kebiadaban? - Awak main dengan makanan.
Buat lawak pelik, jual autograf macamlah awak artis.
Ingat penjara ini permainan? Awak ingat kami cuma hiburan?
Hei, saya tak berniat berlaku biadab.
Saya cuma nak isi masa lapang.
Sama macam awak.
Kita tak sama. Saya nak tebus dosa.
Saya tak tahu jenayah awak, tapi jelas sekali awak belum insaf.
Saya orang Kristian dan bagi saya, awak kurang ajar.
Okey.
Jangan biadab dan hentikan permainan itu.
Scarver! Mari kita keluar.
Aduhai.
Kenapa awak nak kaji tentang Eh. Dahmer?
Saya bukan nak kaji. Saya cuma nak tahu jenayahnya.
Saya nak tahu sebab dia terkenal.
Saya cuma tak tahu perkembangan semasa kerana berada di penjara.
En. Scarver, menurut sistem, disebabkan keadaan mental awak,
awak dilarang melihat sesetengah bahan bacaan.
Puan, saya dah beritahu doktor,
sesetengah makanan memang buat saya tak betul.
Makanan seperti roti, gula kilang dan makanan tiruan lain.
Sejak saya tukar diet dan kembali kepada agama…
saya dah okey.
Boleh tak, Cik G? Bolehlah.
KANIBAL
WAJAH LELAKI GILA YANG BUNUH DAN MAKAN 17 ORANG
MAHU BUAT 'ZOMBI'
KEDAI BADAN NGERI
POLIS HANTAR SEMULA BUDAK LAOS KEPADA DAHMER
BERJAYA LARI
BUDAK TERSEBUT, BERBOGEL, KEPALA BERDARAH
DIA DIPULANGKAN OLEH POLIS
MAYAT BUDAK
ASID HIDROKLORIK.
14 TAHUN
…kuat minum dan apabila dia minum,
ya, dia bertindak ganas.
Mungkin itulah puncanya bagi John Gacy.
Dia tak tahu, malah tak peduli.
Dia luahkan perasaan dengan melukis.
Inilah Christ dan saya nampak sifatnya pada diri saya,
dan ia bersifat monolitik, kerana saya rasa Christ juga begitu.
- Dia segalanya pada semua orang. - Awak tak takut untuk menemui Tuhan?
Tidak. Saya rasa agak selesa.
Saya tolong paderi semasa servis Katolik sepanjang sepuluh tahun lepas.
Saya pun buat dengan rela hati.
Saya dah buat pengakuan, Perjamuan Suci.
Jadi, saya rasa tenang.
John Gacy menghadapi hukuman mati menerusi suntikan maut.
Malam esok, kita dengar kisahnya sebagai mangsa apabila didapati bersalah.
Hei.
Boleh kita berbual sekejap?
Sudah tentu.
Awak rasa kenapa agaknya kami ramai sangat sekarang?
Maksud awak, banduan?
Tidak, lelaki macam saya.
Orang yang digelar
pembunuh bersiri.
Rasanya tiada sesiapa yang tahu jawapannya.
Ada yang kata ia disebabkan lebuh raya antara negeri.
Ia ciptaan yang agak baru di negara ini.
Kita boleh bunuh dan terus lari selepas buang mayatnya jauh-jauh.
Mungkin juga Perang Dunia Kedua atau Vietnam.
Mental bapa yang pulang daripada perang tak stabil.
Enggan bincang tentangnya, tak bertanggungjawab dan ganas.
Anak pun jadi bermasalah.
Atau pornografi yang terlalu banyak dan mudah diperoleh,
yang tak pernah berlaku sebelum 1970-an.
Awak percaya tak seseorang itu ditakdirkan…
jahat?
Awak tentu boleh agak yang saya percaya begitu.
Sebenarnya, saya pergi ke gereja semasa kecil.
Pada satu hari Halloween, saya pakai kostum syaitan,
dan ia buat saya rasa gembira.
Apabila saya semakin besar,
saya buat altar untuknya.
Untuk syaitan.
Saya ingat nak buat yang ikut saiz besar.
Sebab itulah saya simpan bahagian badan manusia.
Kalau watak filem pun, macam Star Wars…
saya lebih menyukai watak jahatnya.
Sebenarnya, saya pun. Watak jahat selalu ditulis dengan baik.
Ya.
Apa yang awak nak tanya saya, Jeff?
Sebenarnya…
saya tonton John Wayne Gacy dalam berita.
Orang kata kami sama kerana kami berdua buat benda jahat.
Tapi…
Saya rasa kami berbeza.
Saya mengaku semua kesalahan saya.
Tapi Gacy masih tak mengaku.
Saya nak hukuman mati.
Dia pula kata dia tak takut mati
kerana dia dah mohon ampun kepada Tuhan
dan akan masuk syurga.
Jadi, saya nak tanya,
betulkah Tuhan dah ampunkan semua kesalahannya?
Awak tanya tentang dia atau tentang diri awak, Jeff?
Saya tak rasa saya layak diampunkan.
Isunya bukan layak atau tidak, Jeff.
Itulah rahmat Tuhan.
Kita tak layak, tapi tetap diampunkan.
Jesus pun tak bersendirian semasa dia mati disalibkan.
Ada dua penjenayah yang disalib bersamanya.
Salah seorang kata kepada Jesus,
dia buat lawak dan kata,
"Kalau awak anak Tuhan, selamatkanlah diri sendiri.
Selamatkan kami sekali."
Tapi lelaki seorang lagi marah lelaki itu
dan kata, "Nanti dulu.
Kita penjenayah. Kita memang patut dihukum.
Tapi lelaki ini, Jesus, tak buat salah."
Kemudian, dia kata kepada Jesus, "Ingatlah saya apabila awak berkuasa."
Jadi, Jesus toleh kepadanya.
Awak tahu apa katanya?
Dia kata, "Hari ini, awak akan sertai saya di syurga."
Jesus tak tanya sebab dia disalibkan atau sama ada dia dah insaf.
Untuk diampunkan, lelaki itu cuma perlu
percaya yang Jesus anak Tuhan.
Semoga kita tidak lupa bahawa Bapa Syurgawi,
ialah Tuhan yang penyayang, pengasih dan saksama.
Kita berdoa semoga kita juga pengasih dan pemaaf
seperti contoh yang Kau tunjuk kepada kami.
Dengan nama Tuhan Bapa, Anak-Nya dan Roh Kudus.
Amin.
Sandra bagaimana?
Dia sihat. Anak keduanya akan lahir tak lama lagi.
Syukurlah. Laki atau perempuan?
Kami belum tahu.
Kami akan tahu minggu depan.
- Kirim salam kepadanya. - Baiklah.
Jadi, apa tujuan awak nak jumpa saya?
Sebenarnya, pastor…
Kata-kata pastor semasa doa penutup tentang pengampunan
dan belas kasihan,
saya sedar bahawa itulah yang kita patut buat.
Kita semua ada kekurangan
dan ada kalanya, kita patut dimaafkan.
Tapi apabila ia melibatkan Jeff Dahmer,
saya tak dapat maafkan dia.
Walaupun puncanya mungkin mental yang tak stabil
atau dia gagal kawal dirinya…
saya tak mampu.
Hati saya penuh dengan kebencian.
Dendam.
Saya ingat penjara seumur hidup dah mencukupi.
Tapi tidak.
Saya nak dia menderita.
Malah, saya bermimpi tentangnya.
Saya juga bayangkan diri saya mencederakannya.
Menyakitinya,
buat dia merayu dan minta dikasihani.
Saya takut, pastor.
Saya sangat takut.
Saya cuma harap
saya boleh atasi perasaan ini dan saya…
dan saya tak mahu lagi berdendam.
Agar saya boleh rasa lebih tenang.
Mungkin bukan pemaafan, tapi sesuatu yang menyamainya.
Jika saya terus membiarkan kebencian dan amarah menguasai diri saya…
Saya pun takkan kenal diri sendiri.
Awak sangat baik, Glenda,
yang boleh mendatangkan kebaikan dan keburukan.
Awak berhak merasai perasaan itu dan memikirkannya.
Tapi bagaimana nak hentikannya?
Ia mustahil.
Tapi berdoalah agar Tuhan beri awak kekuatan dan pedoman setiap hari.
Awak juga patut lebih kerap datang ke gereja.
Ya.
Ia takkan berlaku semalaman.
Ia akan ambil masa.
Tapi satu hari nanti,
mungkin sebulan atau setahun dari sekarang,
awak mungkin nampak muka Jeffrey Dahmer
dan tak rasa apa-apa lagi.
- Hai, ayah. - Hei, Jeff.
Apa khabar?
- Ayah gembira. - Saya pun.
- Nampak sihat. - Terima kasih.
Nampak lebih sihat.
- Yakah? - Ya.
Mungkin sebab pil yang mereka beri.
Mereka bagi saya Prozac.
- Yakah? - Ya.
Kamu rasa ia membantu?
Ya, mental saya rasa lebih stabil.
Di sini tak ada arak. Rasanya itulah punca masalah saya.
Ya, ayah pun rasa begitu.
Kamu rindu arak?
Ya, sepanjang masa.
Ya.
Jadi, baguslah kerana saya dah tak boleh minum lagi.
Saya teringat ayah dan Mak Cik Shari.
Ayah dan mak cik patut bercuti dengan duit royalti buku itu.
Buku itu, ya?
Buku itu kurang laku, Jeff.
Ulasannya bagus.
Tapi ayah faham sebabnya.
Rasanya ramai orang…
fikir yang ayah cuba buat untung daripada penderitaan mangsa.
Ia tak benar. Tapi apa boleh buat?
Ia mungkin ditakdirkan gagal, jadi…
Ya.
Saya nak beritahu sesuatu.
Sesuatu yang saya nak buat.
Saya nak dibaptiskan.
Jeff, baguslah, nak.
Saya rasa ayah tentu suka.
Tapi mereka tak ada bekas untuk pembaptisan
dan saya perlu cari orang untuk membaptiskan saya.
Itu berita baik.
Baik sangat.
Jadi…
tujuan pembaptisan adalah untuk menghapuskan dosa.
Saya tahu Tuhan akan mengampunkan saya, tapi…
sebenarnya, saya nak tanya ayah sama ada…
ayah boleh maafkan saya.
Ayah maafkan.
Ayah maafkan kamu.
Betul.
Ayah dah maafkan.
Kerana kamu anak ayah.
Ya.
Baguslah.
Terima kasih.
Hei.
Glenda, terima kasih kerana datang.
Terima kasih jemput saya.
Meriahnya majlis kahwin orang Laos.
Sila duduk.
Wiski?
Tak apa.
Ia tradisi kami.
Okey.
Kerasnya.
Jangan minum banyak sangat.
Nanti awak terlupa pula majlis anak awak.
Saya tumpang gembira, Sounthone.
Awak sekeluarga berhak rasa gembira begini.
Terutamanya selepas segala yang berlaku.
Hari ini hari bahagia.
Saya cuba gembira untuk keluarga saya.
Saya senyum.
Saya cuba kuatkan semangat.
Saya tertunggu-tunggu untuk gembira seperti sebelum kejadian itu.
Tapi saya rasa makin teruk,
kerana apabila saya bangun setiap pagi,
saya teringat yang Jeffrey Dahmer masih hidup.
Tapi bukan Konerak.
Bukan anak saya.
Saya faham.
Mungkin perkara terbaik adalah untuk berpura-pura kuat,
dan akhirnya, kita mungkin lupa yang kita cuma berpura-pura.
Ayuh, Sounthone.
Mari kita berjoget di lantai menari.
Okey.
"Dahmer lawan Jesus?"
Biar betul?
Itu keluaran terbaru siri Jeffrey Dahmer.
Ada juga orang sekeji ini.
Gila. Mereka angkat dia macamlah adiwira.
Kebebasan bersuara konon.
Saya setuju.
Tapi entah siapa patut lebih tersinggung,
kita atau Jesus.
Apa kita patut buat?
Saya cadangkan kita saman lagi.
Tapi kita dah kalah dulu. Takkah kita akan kalah lagi?
Mungkin.
Jadi, apa gunanya?
Awak mahukah kita maafkan dan lupakan perbuatan Dahmer
dan biar semua orang ini buat untung daripada kisahnya?
Kenapa nak bersusah payah untuk failkan saman
kalau kita akan kalah juga akhirnya?
Untuk menyedarkan orang.
Untuk mengingatkan orang yang Jeff Dahmer bukan adiwira.
Dia pembunuh bersiri.
Juga untuk mengingatkan orang
yang anak-anak kita bukan mangsa Jeff Dahmer.
Mereka manusia dan pernah hidup.
Mereka menyanyi dalam koir,
suka menari, suka usik adik-beradik.
Mereka anak-anak muda yang ada harapan dan impian.
Juga ibu…
yang menyayangi mereka.
Jadi, kalau kita kalah sekalipun,
tapi kalau orang faham niat kita,
kita dah menang walaupun kalah saman.
Saya takkan baca komik ini.
Tapi saya harap Jesus belasah Jeffrey Dahmer cukup-cukup.
Jangan pandang ke arahnya.
Pakai cermin mata ini.
Terima kasih.
Ia menyukarkan kita meragui kewujudan Tuhan, bukan?
Gerhana matahari.
Waktu John Wayne Gacy dihukum bunuh.
Ia juga hari Jeffrey Dahmer dibaptiskan.
Kami gunakannya untuk pulihkan kecederaan.
Ia sesuai tak?
Ya, rasanya sesuai.
Awak perlukan apa lagi?
Awak penuhi semua permintaan saya. Tak sangka ia semudah ini.
Agama mendamaikan kita.
Warden, saya dah berbual dengannya dan saya beritahu paderi ini
yang Dahmer mahu diselamatkan.
Dia tak tipu.
John Wayne Gacy,
ada kata-kata terakhir?
Bagaimana dengan
kamu semua boleh berambus.
Bagus tak kata-kata itu?
Awak nak ke mana, JD?
Saya nak dibaptiskan.
Baguslah, Jeff.
Orang buat jubah itu untuk awak?
Ya. Cantik, bukan?
Seorang wanita di Oklahoma.
Celaka.
Jeff, saya baptiskan awak
dengan nama Bapa,
Anak,
dan Roh Kudus
agar dosa kamu diampunkan.
Aku buntu.
Ya Tuhan, Bapa Syurgawi, tunjukkan jalannya!
Beri aku petunjuk!
Masa kematian rasmi, 12:58.
- Selamat menjadi umat Tuhan. - Ya.
Tahniah, Jeff.
Awak dah diselamatkan.
Terima kasih.
Bisiklah kepadaku, Tuhan.
Tunjukkan jalannya.
Aku akan buat.
KITAB BIBLE KAMU AKAN TEMUI KEKUATAN BARU
Waktu bertugas.
Jadi, JD,
apa awak nak buat dengan upah 25 sen sejam awak?
Beli benda lucah atau rokok?
Entahlah.
Mungkin dermakan kepada gereja.
Bosannya.
- Awak kenakan saya. - Saya bergurau saja.
Waktu bertugas.
Hei. Kamu dapat bantuan pagi ini.
Baik.
Tiada masalah.
Saya akan cuci bilik lokar.
Nak tolong saya?
Okey.
Jesse?
Apa awak buat kepadanya?
Jangan tangisi dia.
Dia bunuh isterinya.
Dia tikam mukanya lima kali dan salahkan dua lelaki kulit Hitam.
Melampau, bukan?
Tapi awak lagi teruk, Dahmer.
Awak bukan saja bunuh mereka.
Awak cabuli badan mereka,
dan makan daging mereka.
Jawab, Dahmer!
Betulkah awak makan mereka?
Ya.
Budak 14 tahun itu juga?
- Ya. - Gilanya.
Kenapa awak buat begitu?
Seronokkah?
Saya sesat.
Saya lupakan Tuhan.
Jadi, awak percaya Tuhan?
Ya, saya percaya.
Saya dah kembali kepada-Nya.
Saya rasa…
berbeza.
Saya juga percayakan Tuhan.
Tapi Dia tuhan dendam.
Dia hukum kejahatan.
Dia dah lama berdendam
dan apabila tak dapat buat sendiri, Dia hantar wakil
untuk menegakkan keadilan-Nya.
Tuhan dah bersuara, Dahmer.
Dia perintah saya supaya menghukum awak
kerana membunuh mangsa yang tak bersalah
dan memusnahkan keluarga mereka.
Awak mungkin fikir
Tuhan dah mengampunkan awak.
Tapi awak tak boleh elak kemurkaan-Nya.
Ia akan kejar awak.
Sentiasa.
Sebenarnya, Dahmer,
saya wakilnya.
Faham?
Okey.
Awak suka tengok semua lelaki itu terseksa, bukan?
Juga budak 14 tahun itu,
semasa awak kerjakan dia.
Tidak.
Saya beri dadah dulu agar mereka tak rasa apa-apa.
Dahmer,
awak akan rasa setiap saat seksaan ini.
Dengan nama Tuhan,
Anak,
dan Roh Kudus.
Amin.
Helo?
Ya, saya.
Oh, tidak.
Okey, kami datang segera.
HOSPITAL DIVINE SAVIOR PORTAGE, WISCONSIN
- En. Dahmer… - Dia selamat? Boleh kami jumpa?
Tapi…
- Malangnya, ia berita buruk. - Tidak.
Jeff, maafkan ayah.
Ayah sayang kamu.
Ayah sayang sejak kamu dilahirkan…
hingga ke hujung hayat ayah.
Apa?
Saya tak kata apa-apa pun.
En. Dahmer, Cik Flint?
Silakan.
Saya tak faham.
Mayat Jeff dah dibakar.
Saya dan Shari dapat abunya dua minggu lepas.
Separuh abunya.
Saya dapat separuh lagi, okey? Saya ibunya.
Selepas anak kamu dibunuh,
mereka jalankan autopsi.
Apabila autopsi dibuat, mayat itu…
Dibedah?
Lionel tahu benar tentang itu.
Dia yang mulakan minat Jeff dalam bidang itu.
Awak memang teruk, Joyce.
Bertenang. Boleh tak kita…
Mereka keluarkan otaknya untuk menentukan punca kematian.
Cik Flint rasa ini peluang untuk memanfaatkan semua ini.
Ahli sains di Universiti Fresno State nak kaji otak Jeff.
Nanti dulu. Saya tak faham.
Di mana otaknya selama ini?
Ia di mana sekarang?
Madison.
Di makmal patologi di Universiti Wisconsin.
DIAMBIL 28/11/1994 DIAWET 31/11/1994
Tak boleh.
Lionel, tolonglah. Dengar dulu.
Dia tinggalkan wasiat.
Dia mahu seluruh badannya dibakar secepat mungkin.
Otak itu sebahagian daripada badan.
Dia tak mahu kerandanya dibuka, upacara, batu nisan atau penanda.
Kalau awak peduli sangat permintaannya,
kenapa awak buat upacara peringatan untuknya?
Itu untuk kenalan rapat saja.
Tapi bukan ibunya.
Okey, otaknya patut dibakar semasa mayatnya dibakar.
Kita ada peluang, Lionel, untuk tahu punca dia jadi begitu.
Adakah ia sifat semula jadi?
Mungkin ada tumor dalam otaknya.
Saya rasa kita berdua ada pandangan berbeza tentang puncanya, bukan?
Sudahlah. Kurang ajar.
Mereka buat perkara sama
terhadap si John Wayne Gacy itu.
Mereka keluarkan otaknya,
buat slaid dan sebagainya.
Awak tahu apa kesimpulannya? Semuanya normal.
Itulah mereka akan kata tentang Jeff.
Bagaimana awak tahu?
Tak boleh, Joyce.
Jangan harap.
Saya rasa kita perlu lupakan semua ini.
Jangan bangkitkannya lagi dan teruskan hidup.
En. Dahmer,
Cik Flint mahu bawa kes ini ke mahkamah.
Ya, sudah tentu.
Kalau kamu dengar cakap, nanti kamu boleh tonton kartun.
Baiklah, mari kita lihat.
Ada Oreo, Chips Ahoy dan Kee…
Biskut!
Okey. Yang mana satu?
Semuanya!
Nenek akan beli dua, sebab kamu manja.
Kamu tahu kenapa nenek manjakan kamu? Kerana nenek sayang kamu.
Bantu nenek letak barang di kaunter. Kamu nak tolong nenek?
KEMATIAN ORANG GILA BOS MAFIA PUNCA KANIBAL DIBUNUH
Seterusnya.
Mahkamah sedar bahawa situasi ini agak luar biasa.
Saya tak pernah dapat kes begini dan saya pasti takkan dapat lagi.
Ada kepentingan berbeza daripada ibu bapa si mati.
Saya mengakui kesahihan kehendak Jeffrey Dahmer,
dan saya juga ambil berat tentang isu perasaan.
Ini cebisan gelap dan penuh kejahatan dalam sejarah kewujudan manusia.
Saya percaya orang ramai
dan mereka yang terlibat mahu rasa yang ia telah berakhir
dan kes ini telah benar-benar selesai dan kita boleh teruskan hidup kita.
Oleh itu…
Saya mahu otak itu dimusnahkan.
Saya juga membantah tujuan permintaan itu.
Dalam kes melibatkan orang seperti si mati,
memang kita terasa untuk cuba kaji
dan mendapatkan jawapan tepat
yang menjelaskan punca Jeffrey Dahmer
jadi sedemikian.
Sebelum ini.
Saya rasa ia sangat berbahaya.
Jawapan jelas bagi orang sepertinya takkan ada.
Kita takkan tahu punca perbuatannya.
Hakikat ini memang tak memuaskan hati, tapi kita perlu menerimanya.
Terima kasih kerana berjumpa dengan saya, Cik Yang.
Tak apa dan terima kasih kerana bersabar.
- Kami perlu atur beberapa kali. - Tujuh.
Apa?
Tujuh kali.
Pejabat cik atur pertemuan ini tujuh kali.
Tapi tak apa.
Macam waktu saya laporkan tentang Dahmer,
saya memang tak putus asa.
Cik Cleveland, apa yang saya boleh bantu?
Saya nak tahu perkembangan taman itu.
Taman?
Taman memorial itu.
Saya diberitahu yang bandar ini akan jadikan Apartmen Oxford di Jalan 25
taman selepas ia diruntuhkan.
Jadi, saya tulis surat kepada pihak cik dan cadangkan sebuah taman
untuk memperingati mangsa Dahmer. Cik balas surat saya,
lengkap dengan tandatangan yang kata cik akan mempertimbangkannya.
Ya, baik.
Jadi, bagi pihak keluarga mangsa, saya mahu tahu perkembangannya.
Semasa saya lalu kawasan itu tempoh hari, ia masih kosong.
Padahal dua tahun dah berlalu.
Menurut sistem kami,
nampaknya kami masih menunggu kelulusan permit.
Biasanya berapa lama?
Kita kena tunggu Jabatan Kerja Raya buat pemeriksaan keselamatan,
tapi mereka perlu tunggu
Jabatan Perancangan Bandar buat pemeriksaan dulu.
Cik Yang.
Kami cuma minta taman saja. Takkanlah itu pun susah sangat?
Kami bukan minta Taj Mahal pun.
Cik Cleveland, semua pembinaan di bandar melibatkan banyak pita merah.
Saya sedar ia mengecewakan.
Tapi terus terang,
ada ramai orang di sini
yang tak mahu bina apa-apa di sana.
Mereka akan lupa kejadian itu.
Tak semua orang boleh lupa.
Bangunan itu dah roboh, tapi kejadian itu tetap dah berlaku.
Mangsanya saja yang dah tiada.
Kami pun cuma minta kamu letak sesuatu di sana
untuk memperingati mereka.
Itulah tindakan yang betul
dan yang sepatutnya.
Jadi, tolong bincang dengan penyelia cik
atau seseorang yang ada kuasa.
Sudah tentu.
Saya akan buat sedaya upaya untuk mencepatkan proses itu.
Tapi daripada pengalaman saya, ia mengambil masa
dan malangnya, cik dan keluarga mangsa perlu tunggu lebih lama.
Tak apa, Cik Yang.
Saya dah biasa menunggu.
Saya berazam untuk lihat ia dibina
demi semua mangsa.
Demi keluarga mereka.
Saya takkan biar orang cuma ingat Jeff Dahmer dan perbuatan jahatnya.
Selagi saya masih bernyawa, saya akan terus menunggu.
Tiada taman atau memorial dibina untuk mangsa Jeffrey Dahmer
di tapak Apartmen Oxford.
Terjemahan sari kata oleh Noorsalwati Nordin